Гараскоп, пабудаваны на 1 студзеня 2000, 00:01:00 Паўночнаамерыканскага часу, Нью-Ёрк, ЗША. (Даўгата: 074W00'23" — Шырата: 40N42'51")
**Гараскоп** (ад стар.-грэч.: ὥρα — прамежак часу, перыяд і стар.-грэч.: σκοπός — назіральнік) — у астралогіі — схематычная выява «ўзаемнага становішча» планет у небе на пэўны момант часу.

У старадаўніх крыніцах *гараскопам* таксама называўся Асцэндэнт або знак, у якім Асцэндэнт знаходзіўся (т.зв. *узыходны знак*). У Найноўшы час у прэсе і папулярнай літаратуры гараскопам называецца не ўзыходны знак, а знак, у якім размешчана Сонца; таксама словам гараскоп называюцца астралагічныя «прагнозы», зробленыя на аснове схематычнай выявы, згаданай вышэй.

Гісторыя
--------

Гараскоп у відзе квадратнай дыяграмы.
### Узнікненне

Практыка складання гараскопаў з мэтай прадказання будучыні ўзнікла каля V ст. да н.э. у Месапатаміі, паклаўшы пачатак традыцыі *гараскапічнай астралогіі*, а канчаткова дактрына гараскапічнай астралогіі сфарміравалася ва II—I стст. да н.э. у эліністычным Егіпце са з'яўленнем канцэпцыі дамоў гараскопа. Гараскапічная астралогія выцесніла больш раннюю форму астралогіі — *астралогію прадвесцяў*, у якой пасля назірання якой-небудзь з'явы ў небе, жрацы звяраліся з запісамі пра тое, што адбывалася раней пры такіх жа з'явах, і на аснове гэтых звестак рабілі прагноз для гэтага выпадку. Класічны прыклад такой методыкі — клінапісны тэкст «Энума Ану Энліль», датаваны II тыс. да н.э.

Найстаражытнейшы з гараскопаў, які дайшоў да нашых дзён — клінапісны гараскоп з храмавых вавілонскіх архіваў, змяшчае астралагічныя даныя 29 красавіка 410 г. да н.э. Найстарэйшы з грэчаскіх гараскопаў — гараскоп каранацыі Антыёха Тэаса I Камагенскага (7 ліпеня 62 г. да н.э.), які з'яўляецца часткай манумента на вяршыні гары Німруд-Даг.

У розныя эпохі гараскопы маляваліся рознымі спосабамі. У ранніх месапатамскіх і грэчаскіх крыніцах адсутнічаюць графічныя выявы неба на момант складання гараскопа; адзінае выключэнне — грубая кругавая дыяграма ў папірусе першай паловы I ст. н.э. Першыя выявы гараскопаў сустракаюцца ў візантыйскіх крыніцах, дзе гараскопы прадстаўлены ў выглядзе квадратных дыяграм.

Зноскі
------

1. 1 2  *Броль Р. В. (Куталёв Д.)* 3.3. Возникновение и развитие «научной астрологии» Архівавана 4 жніўня 2014. // Астрология как историко-культурный феномен. Архівавана 9 жніўня 2014.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Гараскоп

| ⛭Астралогія |
| --- |
| **Раздзелы** | Натальная астралогія · Прадказальная астралогія  ·  Медыцынская астралогія  ·  Сінастрычная астралогія  ·  Электыўная астралогія  ·  Харарная астралогія  ·  Эзатэрычная астралогія  ·  Мунданная астралогія  ·  Астраметэаралогія |
| **Асноўныя паняцці** | Знакі задыяка  ·  Гараскоп  ·  Аспекты  ·  Планеты ў астралогіі |
| **Знакі задыяка** | Авен  ·  Цялец  ·  Блізняты  ·  Рак  ·  Леў  ·  Дзева  ·  Шалі  ·  Скрапіён  ·  Стралец  ·  Казярог  ·  Вадалей  ·  Рыбы |
| **Планеты ў астралогіі** | Сонца  ·  Луна  ·  Меркурый  ·  Венера  ·  Марс  ·  Юпітэр  ·  Сатурн  ·  Уран  ·  Нептун  ·  Плутон |
| **Традыцыі і каляндарныя сістэмы** | Астралогія прадвесцяў  ·  Заходняя астралогія  ·  Індыйская астралогія  ·  Кітайская астралогія  ·  Тыбетская атралогія  Каляндар мая  ·  Каляндар ацтэкаў  ·  Астралогія друідаў |
| **Гісторыя** | Гісторыя астраноміі  ·  Гісторыя астралогіі |
| Катэгорыя:Астралогія  ·  Праект:Астралогія |


|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Малы Бракгаўза і Эфрона · Britannica (онлайн) · Universalis |
| Нарматыўны кантроль | LCCN: sh85062074 · Microsoft: 2778054405 · NKC: ph114697 |